





Scoarţele Evangheliei Episcopului Luca, 16:6 


URME ROMÂNEȘTI LA IERUSALIM 


Dela Sfântul Mormânt urci puţin si dai în uli- 
cioara Patriarhiei, asupra căreia se lasă de amân- 
două părțile, apropiindu-se, caturi sprijinite în că- 


- priori, cafasuri de lemn, feresti zăbrelate, Aduce 


» 


cu Fanarul Stambulului. Influenţa turcă se re- 
simte si ináuntrul cládirilor, dela curtea bisericii 


Sfinților Constantin si Elena până la terasa cu 


lauri si chiparosi, unde-i pitită biblioteca, Stau 
ici adunate peste două mii de manuscrise, multe 
religioase, altele mărturisind de greutățile ce-a în- 
tâmpinat ortodoxismul în decursul vremii, și mai 
ales după fanatismul musulman, trezit de cruciați, 
Saladin trecuse poruncă legiuitoare: niciun ase- 
zàmánt crestinesc să nu se repare ori inolascá; 
pentru ca, dărăpănându-se, cu vremea să înceteze 
și orice amestec în Palestina. Firește, pe urmă se 
fidicase măsura; dar alte piedici, numeroase și ne- 
bănuite náscurá, si nu odată împărații Bizantini 
trebuiră să intervie cu rugáminti si făgădueli către 
stăpânitorii Palestinei, Asa, loan Cantacuzino la 
1348 trimise deputăţie sultanului Egiptului Nas- 
redin Hasan-lbn-El-Naser, care, dându-și înalta 
ocrotire Locurilor Sfinte şi pelerinilor, aminteşte 
în scrisoarea-i de răspuns împăratului și pe Bulgari, 
pe Vlahi, pe Asani. 

„Despre aceștia din urmă, ne-a lăsat un manuscris 


caligraful Mathei, autorul evangheliei scrise la Iași, 
în 1599. Spune între altele: 

« Domnia pe-atunci loan Asan, fiul regelui Asan, 
bătrânul, care cu marea-i vârtute ocupase toată 
Macedonia, Tracia, Dalmatia, si Maesia şi Albania 
și Tesalia întreagă, cu Thesalonica şi sfântul munte 
Athos, până la Dyrachium. Si pretutindeni mitro- 
politi și episcopi hirotonisia... ». Apoi, venind din 
Constantinopol niște soli trimişi de Asan pentru 
strămutarea moastelor sfintei Paraschive, manu- 
scrisul adaugă: « Regele mersese la întâmpinare cu 
oamenii săi, cu oaste, cu Elena, mamă-sa, și cu 
regina soție, Ana. De asemeni iesiserá Patriarhul 
Vasile al Târnovei, cu toată rânduiala. Ingenun- 
chiând regele pe lângă lacră, o sărutase evlavios 
și se bucurase si multumise lui Dumnezeu, că-l 
învrednicise a se închina acestor rámisiti sacre» 1), 

Ştiri sigure despre legăturile noastre cu?lerusa- 
limul nu avem înainte de sinodul Florentin, 1439. 
După unsprezece ani se tinu la Constantinopol un 
alt sinod al patriarhilor ortodoxi, respingându-se 
înțelegerea cu Papa — hotărîrea 1scălind-o și Mi- 
tropolitul Nicomediei Macarie din partea lui Da- 
mian al Moldovei. Şi din aceeas Moldovă pornise 











:) Codicele Patriarhiei Nr. 161, pp. 54—66. 

la Constantinopol in 1452 o solie, care nu putuse la dânsul, căci era trimiși pentru învățătura legii, 
vedea nici pe împărat, nici pe patriarh, și atunci, de acolo au luat şi preoți și cărți sârbești de toată 

Biserica Sfinților Constantin si Elena în curtea Patriarhiei Ierusalimului 


scrie Miron Costin, s'a dus la Ohrida, «unde orânduiala bisericii». E drept; acest demers întări 
aflând pe Episcopu de Ohrida si dându-și solia slavismul în Țările Românești; însă de altă parte 

le păstră in zona bisericii răsăritene, aflătoare 
atunci în mare cumpănă, Incă înainte de căderea 


Candela Smarandei Bogdăneasa dela biserica 
Sfinții Constantin si Elena 


Constantinopolului, împărații Trebizondei cercau 
să ajute Sfântul Mormânt, scriind si altor domni- 
tori în acelaș sens. Poate un astfel de îndemn să 
fi primit și Ştefan al Moldovei, care la 1446 trece 
Sfântului Mormânt mânăstirea Pobrata, danie în- 
tărită mai târziu si de Petru Voevod. N'am găsit 
hrisovul respectiv si nici vreo altă dovadă scrisă 
a generozității lui Stefan-cel-Mare către «sfânta 
cetate a Ierusalimului, Sionul», după mărturia 
cronicarului. Insă, ştiut e că la 1462 Patriarhul 
Ioachim al Ierusalimului trimisese la Moscova, 
străbătând neîndoios si Moldova, pe fratele său 


m Sea AI — 


Inscripţie dela sfârşitul Evangheliei Episcopului Luca, 1616 


întru strângerea de ajutoare; si în acelaş scop 
ceva mai târziu scrisese la rându-i țărilor creștine 
si egumenul mânăstirii sfântului Sava. Apoi la 
1517 Turcii cuprind Palestina și sultanii lor se 
arată foarte îngăduitori călugărilor ortodoxi, re- 
cunoscându-le dreptul asupra Mormântului Sfânt; 
si, nimerindu-se totodată câțiva patriarhi vrednici 
a Ierusalim, începe o eră de reculegere si de 
silinti rodnice. Se înființează în țările ortodoxe asa 
zisele Frății Aghiotafitice, care adună pentru sfântul 

Mormânt, dacă nu bani, grâu, sare, unt si bunuri 
de tot felul. Intr'un codice din 1556 sub titlul 
4 Bogdania Vlahia »!) găsesc articolele următoare 
trimise; Piper, scortisoare, patru chihmuri, 105 
zone de mătase, altele 200 de bumbac, mazăre, 


A 





se cheamă de noi Putna, am întocmit aceastá 
Psaltire cât am putut mai bine), 

Dintr'un timp patriarhii Ierusalimului pornesc 
ei singuri ori însărcinează pe exarhii lor să meargă 
în Moldovalahia, cu acele scrisori-enciclice către 


Bibliotecarul Bibliotecii Patriarhiei Ierusalimului, Episcopul Meliton, ținând in mână 
Evanghelia Ieromonahului Porfirie, 1633 


lumânări, zahăr etc. Peste doi ani, la 1558, vine 
și dania unei psaltiri, la sfârșitul căreia, pe o foaie 
cu chenar roșu, înseamnă autorul: «Eu, leromo- 
nahul Evloghie din Moldovlahia, dela biserica ce 


0 mi 


:) Nr. 496, B. 


ghenos, adică natia grecească, in care se cuprind 
si țările noastre, lungi şiruri de implorári miloage, 
uneori vădit exagerate. «Ştiţi, zice Patriarhul Gher- 
manos, câte îndurăm în fiece zi si în fiece minut 
i reazim nicăieri nu găsim şi pâinea noastră cu 
heri o mâncăm... Milostivifi-ne, dacă voiti 

să fiți milostiviti! » Aceste călătorii de milostenie 
ajung așa de dese, că la 1596 sultanul Mehmed al 
III-lea dă un firman osebit, învoindu-le să cu- 

năstirea Gruia dela Mihai Viteazul. Sub Domnul 
Tárilor- Unite se doneazá Patriarhiei Ierusalimului 
si o evanghelie, care s'a pierdut; însă dintr'o in- 

Pagină din Evanghelia slavonă scrisă de unul Popa Nicolae 


treere Ţările Româneşti. Urmașul lui Ghermanos, 
Patriarhul Sofronie al IV-lea, purcede în Valahia 
la 1593 și, după ce Petru Rareș adăugase la dania 
mânăstirii Pobrata moșia Dobrusa, cum arată hri- 
-sovul sârbesc din 1527, acum Sofronie capătă må- 


semnare aflăm că s'a fost scris în 1594 de «mâna 
mea, umilul și nevrednicul episcop al Buzăului, 
Luca, în zilele prea cinstitului nostru Mihail Voe- 
voda » De aceeas mână măiastră, totuș, ni s'a 
păstrat o altă evanghelie, care-i și cea mai fru- 

moasá din câte am găsit la Ierusalim. Poartă in- 
scriptia în grecește: 
« Această dumnezeiască și sfântă 
Evanghelie s'a scris de mâna 
mea umilul mitropolit 
al Ungrovlahiei Luca în 
zilele prea cinstitului si 
binecuvântatului nostru 
Domn Radula Voevoda, în 
anul 7124, luna Mai 4 sau 
dela Christos 1616 », 


Radu-Vodă amintit aci donează mânăstirea Ga- 
lata în 1617, patriarh al Ierusalimului fiind Theofan 
al III-lea, sub care înainte de seapte ani avem si 
scrisul de întărire al lui Constantin Moghila pri- 
vitor la moștenirea lăsată danie de Ianachi Postel- 
nicu; iar la 1628 si 1:629 se închină Sfântului 
Mormânt de către Miron Barnoschi, biserica sfintei 
Mării din Iași, cât și satele Şipot si Biriont. Când 
Patriarhul Te, Stari capătă aceste daruri, se află 
în Iaşi; căci un leromonah Ioachim notează cu 
data de 1629: 

«Prea sfântul Patriarh Theo- 
fan m'a hirotonisit preot 

în Iașii Bogdaniei, la Galata, 
mânăstirea lui Petru Veovod, 
în ziua Invierii, de față cu 
prea cinstitul Domn Miron 
Barnoschi şi cu mamă-sa 
Elisaveta ». 

rusalimului, și anume satul Poiana, din partea 
Domnului Leon Tomșa 1). In acest timp se ducea 

Hrisovul sárbesc al lui Petru Rares, 1527 


După plecarea lui Theofan si întâlnirea-i la 
Constantinopol cu Ciril Lucani, e o decizie sino- 
dală, sinodichon, ce întăreşte altă danie făcută Ie- 


o luptă aprigă între Ortodoxi și Latini pentru stă- 





1) Codicele Patriarhiei A. M., Nr. 419, p. 438. 

pânirea sfântului Mormânt, căruia, mulțumită în- 
râuririi lui Ciril Lucari i s'a închinat la 1633 
mânăstirea Barnoschi. Apoi lăcașurile ortodoxe 
fiind amenințate să treacă Armenilor si Latinilor 
în schimbul datoriilor grele ce făcuseră călugării 
sârbi, Theofan trimise la Moscova pentru aju- 
toare pe egumenul Paisie ce avea să fie patriarh. 
Dar, întors fără de nicio ispravă, Theofan apare 
intr'o dimineaţă la Iași dinaintea lui Vasile Lupu, 
cu o frânghie în mână, spunând: «Fiule, su- 
grumă-mă, să nu mă sugrume datornicii... » Iar 
mult evlaviosul Domn înțelese și-i dete o mie şi 
doisprezece galbeni venetici; si trimise la Ieru- 
salim doi boieri cu alți o mie patru sute de galbeni 
ungurești, de se plătiră datoriile, rămânând o mică 
sumă, pe care patriarhul o luă mai târziu 1), Po- 
menind de acest act al lui Vasile Lupu, Patriarhul 





M. Beza cu un urmaş al Românilor aduşi de Ibrahim Pașa 
la Acre in Palestina 


Dosoftei scrie in cartea-i Despre Patriarhii Ierusa- 
limului : « Dela pierderea Constantinopolului, niciun 
rege sau principe n'a făcut un atare bine Tronului 


1) Codicele Patriarhiei S. Crucis, Nr. 56, pp. 321—339. 


327 


Patriarhal lerusalimitan )1), La 1643 Patriarhul 
Theofan se găsia iarás la Iași, slujind în fața 
Domnului d Doamnei Vasile Lupu, al cărui mare 
Paharnic Gheorghe închina Sfântului Mormânt 
biserica, zidită de el, a Sfintei Mării din Ismail 2). 

Pagină ornamentală din Evanghelia Ieromonahului 
Porfirie, 1633 


După un an Patriarhul Theofan muria la Con- 
stantinopol și era înmormântat cu cheltuiala lui 
Matei Basarab si Vasile Lupu, Fiecare din acești 
Domnitori ne-a lăsat în biblioteca Patriarhiei câte 
o evanghelie: a lui Matei Voevod din 1043 are 
un interes deosebit prin simplitatea aproape naivă 
a scenelor colorate, dându-ne si pe evangheliștii 
Ioan, Matei si Marcu într'un cadru de strălucite 

1) P. 1910. 

*) Codicele Patriarhiei A., Nr. 405. 

impodobiri; a doua, scrisá de Ieromonahul Por- 
firie la 1633, pe când Domnul Vasile e incá Mare 
Vornic, ajungând apoi, adaugă inscripția: «Domnul 
întregii Moldovlahii și s'a vădit un ctitor nou de 
sfinte mânăstiri, și fala Romeilor ». 

Pagină cu frontispiciu şi inițială în culori din Evanghelia 
lui Matei Voevod, 1643 


Noul patriarh al Ierusalimului, Paisie, slujia 
în lași, unde se și alegea sub auspiciile Domnului 
Vasile Lupu. Intr'asemenea împrejurări, fireşte 
că el se bucurase de favoruri încă mai osebite. 
Pe lângă bani multi, într'un rând transportase 
din Iaşi boi si unt; iar Constantin Basarab îi 
dase şapte mii de groși pentru biserica dela Bet- 
lehem. In drumu-i spre Ierusalim Paisie isi sfârși 
zilele în Constantinopol la 1660 şi, strângându-se 
atunci sinodul, fu ales Patriarh al Ierusalimului 
Nectarie, care o luă asemeni către Iaşi, de aduse 
cu el înapoi $i o cruce cât un stat de om, în aur 
Și argint, și cu nestimate. Bătrân și suferind, Nec- 
tarie se retrase și în locu-i veni patriarh la 1669 
Dosoftei, care-și începuse munca-i neobosită si 
spornică pentru ortodoxie de mai înainte, sub 
Nectarie, Acesta îl trimisese cu titlul de exarh 


patriarhal în multe părți de lume; umblase și 
prin satele românești din Macedonia, ca Melenic 
și Crugova, unde ființau vechile frății pentru aju- 
torarea Sfântului Mormânt. Am dat si de listele 
persoanelor ce le compuneau; bunăoară la Vlaho- 
clisura, cu data de 1600: Ioan al lui Petu, Alexe 
Nicu, Maria Chirsa etc. 1). Apoi între anii 1669— 
1705 Dosoftei colindase o seamă de orașe ale 
Moldovlahiei, într'unele ca Bucureşti și lagi în- 
târziind îndelung. Odată se întoarse din lași cu 
suma de douăzeci mii de groși spre acoperirea 
datoriilor găsite la Sfântul Mormânt si cu o că- 
delniță si o candelă, în aur amândouă, şi alte pa- 
truzeci de candele în argint, pe care anevoie le 
pot identifica astăzi. Găsesc numai în biserica 
Sfinţilor Constantin și Elena din curtea Patriar- 
hiei o candelă în argint ce are inscripția: 

Pagină cu frontispiciu şi cu inițială din Evanghelia 
Ieromonahului Porfirie, 1633 


1) Ms. Nr. 5og din Biblioteca Patriarhiei. 

O pagină din Evanghelha lui Ieremia Mov:là dela 159% 

Pagini împodobite ale Evangheliei slavone din 1653 

«Către Dumnezeiescul mormânt prinosul Ar- 
hontisei Smaranda Bogdáneasa întru pomenirea 
ei, 1544, Iulie ro, laşi» 


In 1670 Dosoftei capătă dela Gheorghe Duca 
mânăstirea Cetățuia. La această danie, cât si la 

Paginá cu frontispiciu din Evanghelia slavoná, 1665 


diferitele proprietăți ce i se adaugă mai târziu, se 
referă actele păstrate în vistieria Patriarhiei Ieru- 
salimului : două ale lui Duca Vodă din 1672; 
trei date la 1673 de către Stefan Petriceicu; ; 0 
poruncă a Divanului Moldovei din 1673; un în- 
scris al lui Ştefan Hurmuzachi, Părcălab al Ho- 
tinului, 1772. Din țările Românești ia Dosofteiu si 
patru evanghelu slavonesti, aflătoare în biblioteca 
Patriarhiei: 

Una cu scoartele de lemn si câteva foi in perga- 
ment. La pagina a cincea podoaba unui chenar in- 
chide o inscripție: 


«Cu mila tatălui și ajutorul fiului şi coborirea 
sfântului duh s'a scris această sfântă evanghelie 
din porunca Domnului nostru Eustatie Voevodul 
Moldovei si soției sale Ecaterina. S'a dat sfintei 
mânăstiri zise Cașin, unde se află biserica so- 
borului Arhanghelilor Mihail, Gabriil şi Ra- 

fail si tutulor puterilor cerești. Intru pomenirea 
strămoșilor și părinţilor săi, în anul 1665, 
lanuarie r6 », 


Altă evanghelie în pergament, frumos alcătuită, 
la sfârșit cu inscripția: 


« Această evanghelie s'a scris din porunca 
Domnului nostru de mâna umilului monah 
Mihail diaconul, cu șederea la  mánastirea 
Sucevil... ». 


Nu spune cárui Domn anume se datoreste 
evanghelia; ci Patriarhul Dosoftei lămureşte prin- 
tr'o notitá, că ar fi ridicat-o dela mânăstirea Po- 
brata cu voia lui Antonie Ruset Voevod. 

A treia evanghelie ce pare mai veche. O inscrip- 
tie scurtă la urmă arată, că s'a scris de unul Popa 
Nicolae din porunca Domnului. 

Pagină cu inscripţie din evanghelia slavonă a lui 
Eustatie Dabija din 1665 


A patra evanghelie, asemuitoare celei precedente, 
iarăș fără dată. Intâia pagină împodobită poartă 
jos semnătura Patriarhului Dosoftei, 















































„Acesta se îngriji la 1680 si de înființarea unei 
tipografii grecești in lași, pentru care un ieromo- 
nah valah, Mitrofan, isi dădu obolul de șaizeci 
groși, Dosoftei scoase aci mai întâiu scrierea pre- 
"decesorului său, Patriarhul Nectarie: Antirisis, îm- 
E propagandei papistase. Apoi scrise în 1689 
lui Nicolae Spătarul, aflător în Moscova, cerân- 


du-i spre publicare călătoria sa în China 1). Dela 
spătarul Nicolae Milescu ne-a rămas în biblioteca 
lerusalimului si un evangheliar, cu pagini zugră- 
vite, cu frumoase iniţiale în colori, iar subt întâia 
pagină însemnarea grecească: 

«Prezentul e dăruit de mine, odată Mare Spå- 
tar al Ungrovlahiei, sfintei biserici a INdscă- 
toarei Domnului zise Barnoschi, la Iași, 1660, 
ha s'a fost scris în folosul și mântuirea sufle- 
tului ». 


iei n 

„Hrisovul Domnului Antonie Ruset, 1679 

1) Dositheos de Chrisostom Papodopulos, p. 39, Ierusalim, 
1907. Vezi şi N. Iorga: Ceva din Legăturile Domniilor Ro- 
mánesti cu Ierusalimul, Acad. Rom. Memoriile Sectiunii Isto- 
Tice, seria III, t. XII pp. 112—174, Bucureşti, 1932. 

Prin Dosoftei s'a donat Sfântului Mormânt mâ- 
năstirea Burnov, de care pomenește hrisovul 
Doamnei Dafina Dabija din 1678, precum si 
acela datat un an mai târziu allui Antonie Ruset, 
Un mare sprijin a găsit Dosoftei în Şerban Can- 
tacuzino, care a mijlocit la Poartă pentru obținerea 





Hrisovul lui Grigorie Ghica, 1740 


firmanului de reclădire a bisericii Sfântului Mor- 
mânt, contribuind el insus două mii şase sute si 
cincizeci de groși spre acest scop, Lui Serban 
Cantacuzino e dedicat, având în frunte două 
scrisori de slăvire, si un manuscris arab, Orolo- 
ghion, al lui George Musa, Lideanul, din 1769. 
Asemeni lui Şerban Cantacuzino se adresează un 
alt manuscris, de Ioan Careofilis, care, socotin- 
du-se drept eretic, părăsise Constantinopolul și se 
retrăsese la Curtea Valahiei. Pare-se că Şerban 
Cantacuzino nu putuse admite asprimea lui Do- 
softei față de Ioan Careofilis si Patriarhul îi răs- 
punse: «Legile nu s'au făcut în munții Valahiei, 
nici de către Domnii Valahiei, ci la Constantinopol, 
sub regi și sinoade». E drept, legile nu s'au făcut 
în munții Valahiei, însă din acei munţi a ieșit 
aurul ce a susținut şi a scăpat ortodoxismul răsă- 
ritean, Nu mai puțin binevoitor se arătase Şerban 
Cantacuzino si față de urmașul lui Dosoftei in 

tronul Patriarhiei, Hrisant Notara, pe care îl jinise pe Hrisant » !). Putin timp după Decemvrie 
cunoscuse de mai înainte. Când acesta hotărise a 1726 Hrisant Notara se întâlnește cu Nicolae 
rezidi biserica Sfântului Mormânt si când aju- Mavrocordat, care-l rugase de mai înainte să-i 

Pagina întâia din Orologhion, manuscris arab din 1769, cu dedicație şi scrisori 
de proslăvire către Şerban Cantacuzino 





culeagă cărți istorice și monete 
vechi. Atunci închină Mavrocordat 
Ierusalimului mânăstirea Sf, 
Treimi din Bucureşti, cu toate 
proprietățile — după spusa hri- 
sovului: «întru mântuirea sufle- 
tească şi pomenirea veşnică a sa 
si a repauzaților săi părinți ». 

Si daniile se continuă astfel si 
sub ceilalți Domni fără întreru- 
pere, pe vreme ce pelerinii Mol- 
dovalahiei în cete numeroase 
purced  evlavioși către Sfântul 
Mormânt, alcătuind mai mult de- 
cât alții «fericirea » călugărilor, 
precum se exprimă Patriarhul 
Nectarie. Deseori mă gândesc, 
câtă credință covârșitoare a fost 
în sufletele lor, spre a se fi avân- 
tat până la Ierusalim în acele 
zile, când și călătoria în ea însăș 
era foarte grea și plină de pri- 
mejdii nebănuite. Intrau în Pa- 
lestina fie prin Iaffa, fie prin 
Alexandria, străbătând bună parte 
din pustiu către Ierusalim. In 
1844 călătorul englez Alexander 
William Kinglake a dat peste un 
grup de pelerini valahi într'un han 
din Gaza: 

«Pe când şedeam la intrarea 
chiliei mele, uitându-mă jos în 
curte, sosise din deşert o caravană, 
Era compusă mai ales din pe- 
lerini Moldoveni, cari, spre a-și 
săvârşi deplin misiunea, începu- 
seră prin a vizita racla Fecioarei 
în Egipt, si acum se duceau la 
Ierusalim, Fuseseră surprinși în 
deșert de bătaia unui vânt, care 
aşa răscolia nisipul și ridica 
înainte-le asa munți, încât că- 
lātoria lor fusese grozav de ne- 
linistitá si împiedicată si proviziile 
lor — incluzând apa cea mai pre- 
tioasá din toate — fuseseră mân- 
tuite cu mult înainte de a ajunge 
la capätul anevoiosului drum. So- 
sirea caravanei atrăsese numeroase 
si diferite pâlcuri în curte, Acolo 
era pelerinul Moldovan în haina-i 
de samur si căciula de blană si 


toare nu soseau de nicăeri, (numai fostul Voevod grámada pariu stufos, . . ». 


al Ungrovlahiei, Șerban Cantacuzino, care încă — — — 


sub Dosoftei isi exprimase dorința de a cheltui 1) Istoria Bisericii Ierusalimului de Hrisostom Papadopulos, 
pentru clădirea Bisericii Înălţării, darnic îl spri- p. 617, Ierusalim, 1910. 

Dar in Palestina au venit Românii şi cu alte 
rosturi decât cele bisericești, Am auzit că un 
urmaș al lor ar fi trăind încă. Si má duc de-l găsesc 
în satul Cafr-Iasif, pe lângă Acre — un bătrân 
deplin arabizat. Imi povesteşte, cum Ibrahim Pasa, 
cuceritorul cetății Acre, trăgându-se din Cavala 
şi cunoscându-i pe Români de iscusiți meșteri 
zidari, aduse mai multi din Macedonia cu vreo 
sută de ani înainte, spre a restaura moschea lui 
Ahmed Jezar in Acre. Isi aminteşte de tatăl său 
Caraiani, de unul Hagi-Nicola, de altul Şamu si 





de câte lucruri îi stărue vagi în gând, privitoare 
la cuprinsurile macedonice, Intr'un timp, destăi- 
nuindu-i aceeaș obârşie a mea, tresare si cu un 
zâmbet: 

— Poate să fim veri... 

— Poate, zic, 

Totus, gráindu-mi arábeste, simt asa de mare 
depărtarea între noi, şi-mi dau mai vârtos seama 
de ceeace înseamnă limba în plămădirea si pă- 
strarea conștiinței unui neam, 

Cele zece zodii din Evanghelia lui Matei Voevod, 1643 


